ΓΡΑΠΤΗ ΕΡΩΤΗΣΗ E-3206/01

υποβολή: Francisca Sauquillo Prez del Arco (PSE)και Mara Sornosa Martnez (PSE) προς την Επιτροπή

(22 Νοεμβρίου 2001)

Θέμα: Μονάδα αεριοποίησης πλαστικών Poligls στην περιοχή Ribesalbes

Στην απάντησή της στην ερώτηση E-2153/01(1), η Επιτροπή δήλωσε ότι είναι πρόθυμη να ανοίξει μία έρευνα για την μονάδα Poligls στην περιοχή Ribesalbes, προκειμένου να καθορίσει εάν τηρήθηκε, εκ μέρους των ισπανικών αρχών, η οδηγία 85/337/ΕΟΚ(2) σχετικά με την αξιολόγηση των περιβαλλοντικών επιπτώσεων. Λίγες μέρες μετά από τη διαβίβαση της κοινοβουλευτικής ερώτησης, φαίνεται ότι δημοσιεύθηκε στην Επίσημη Εφημερίδα της Αυτόνομης κυβέρνησης της Βαλένθια μία δήλωση περιβαλλοντικών επιπτώσεων που, εκτός του ότι καθυστέρησε και δημοσιεύθηκε, κατά τρόπον περίεργο, αμέσως μετά από την προαναφερθείσα ερώτηση, παρουσιάζει ενδεχομένως σοβαρές ελλείψεις ως προς την οδηγία 85/337.

Μπορεί η Επιτροπή να καθορίσει εάν η δήλωση περιβαλλοντικών επιπτώσεων που δημοσίευσε η Αυτόνομη κυβέρνηση αντιστοιχεί στα προβλεπόμενα από την κοινοτική νομοθεσία·

Μπορεί η Επιτροπή να καθορίσει εάν, στην περίπτωση της εγκατάστασης Poligls, έχει επίσης καταγγελθεί παραβίαση της οδηγίας 90/313/ΕΟΚ(3) σχετικά με την περιβαλλοντική ενημέρωση, όπως είχε δηλώσει στην απάντηση Ε-2153/01·

Εξάλλου, στο κείμενο της Επιτροπής που λάβαμε, ετίθετο αναμφισβήτητα το ζήτημα των προς την μέτρηση των πλαστικών που χρησιμοποιούνται στην εγκατάσταση Poligls. Αυτά τα πλαστικά (δοχεία που προέρχονται από την χημικο-κεραμική βιομηχανία) αποτελούν επικίνδυνα κατάλοιπα, σύμφωνα με την κοινοτική και ισπανική νομοθεσία, δεδομένου ότι είχαν εναποθηκευθεί σε αυτά άλλα κατάλοιπα αυτού του τύπου. Αντιθέτως, η ενδιαφερόμενη επιχείρηση και η κυβέρνηση της Βαλένθια, τα θεωρούν ως μη επικίνδυνα κατάλοιπα με το σκεπτικό ότι, πριν από την καύση τους, πλένονται. Υπό τις συνθήκες αυτές, η Επιτροπή δήλωσε ότι δεν διέθετε επαρκή ενημέρωση.

Βάσει των αρμοδιοτήτων της ως εγγυήτριας των συνθηκών, η Επιτροπή:

- Είναι διατεθειμένη να ερευνήσει για τα γεγονότα που περιγράφονται στην περίπτωση των πλαστικών·

- Θεωρεί ότι τα εν λόγω πλαστικά, με ένα απλό πλύσιμο, σταματούν να θεωρούνται επικίνδυνα, παρά το γεγονός ότι περιείχαν τοξικές ουσίες·

- Πιστεύει ότι το σύστημα αυτό είναι συμβατό με την προστασία τηςγείας και το δικαίωμα στην ασφάλεια που προβλέπεται από την κοινοτική νομοθεσία·

(1) ΕΕ C 81 E της 4.4.2002, σελ. 118.

(2) ΕΕ L 175 της 5.7.1985, σελ. 40.

(3) ΕΕ L 158 της 23.6.1990, σελ. 56.

Απάντηση της κας Wallstrm εξ ονόματος της Επιτροπής

(25 Ιανουαρίου 2002)

Η Επιτροπή ευχαριστεί τα Αξιότιμα Μέλη του Κοινοβουλίου για την εκ μέρους των διαβίβαση της δήλωσης επιπτώσεων σχετικά με το περί ου ο λόγος έργο.

Βάσει της εν λόγω δήλωσης επιπτώσεων, η Επιτροπή απευθύνθηκε στις ισπανικές αρχές προκειμένου να ελέγξει τηνλοποίηση των μελετών και συστάσεων που περιέχονται στην δήλωση επιπτώσεων.

Όσον αφορά το ενδεχόμενο κακής εφαρμογής της οδηγίας 90/313/ΕΟΚ του Συμβουλίου της 7ης Ιουνίου 1990 σχετικά με την ελεύθερη πληροφόρηση για θέματα περιβάλλοντος στην προκειμένη περίπτωση, η Επιτροπή θα ήθελε να επιστήσει την προσοχή του Αξιότιμου Μέλους του Κοινοβουλίου στα όσαν ακολουθούν.

Στην απάντησή της στην γραπτή ερώτηση E-2153/01 των Αξιότιμων Μελών του Κοινοβουλίου(1), η Επιτροπή επεσήμαινε ότι, επί τη βάσει και μόνον των καταγγελλομένων στην γραπτή ερώτηση, η Επιτροπή δεν ήταν σε θέση να συμπεράνει κατά πόσον οι ισπανικές αρχές είχαν γίνει αποδέκτης αιτήσεως για πρόσβαση σε πληροφορίες, την οποία θα είχαν — ενδεχομένως — αντιμετωπίσει κατά τρόπο μη σύμμορφο με τις διατάξεις της οδηγίας. Η Επιτροπή αγνοεί εάν απεστάλη αίτηση πληροφοριών και, εάν ναι, ποιο ήταν το περιεχόμενό της, η αρχή-αποδέκτης και η απάντηση που εδόθη, εφόσον εδόθη.

Σε περίπτωση που αίτηση προσβάσεως δεν έγινε δεκτή από την αρχή, κατά παράβασιν των σχετικών διατάξεων της οδηγίας, εναπόκειται στον ενδιαφερόμενο αιτούντα να προσφύγει επί τη βάσει του άρθρου 4 της οδηγίας, όπως αυτό μεταφέρθηκε στην ισπανική νομοθεσία μεταφοράς της οδηγίας.

Η Επιτροπή, μη διαθέτοντας στοιχεία που θα της επέτρεπαν να διαπιστώσει παράβαση των διατάξεων της οδηγίας 90/313/ΕΟΚ, δεν έκρινε δυνατό να θίξει το ζήτημα αυτό στην αίτησή της για ενημέρωση, την οποία απηύθυνε στις ισπανικές αρχές στην συνέχεια της γραπτής ερώτησης E-2153/01.

Όσον αφορά τα προβλήματα σχετικά με τα πλαστικά απορρίματα, στα οποία αναφέρονται οι γραπτές ερωτήσεις, η Επιτροπή ζήτησε να ενημερωθεί για τα μέτρα των αρμοδίων αρχών, ούτως ώστε να εξασφαλίσουν ότι το σύστημα έκπλυσης είναι κατάλληλο για να επαναφέρει τα επίπεδα καταλοίπων επικίνδυνων ουσιών πουπάρχουν στις συσκευασίες, σε τιμές κάτω των ορίων που θεσπίζει η νομοθεσία η σχετική με τα επικίνδυνα απόβλητα και κατά συνέπεια, ότι το σύστημα είναι κατάλληλο για την άρση των επικίνδυνων χαρακτηριστικών των συσκευασιών και για να εγγυηθεί ότι τα πλαστικά που ανακτώνται (μετά από έκπλυσή τους) συνιστούν, στην πραγματικότητα, ακίνδυνα απόβλητα.

(1) ΕΕ C 81 E της 4.4.2002, σελ. 118.